
Program- és árajánlat
Észak-Olaszország természeti és történelmi értékei
2027. március 30. – április 3. (5 nap)

1. nap: Komló/Pécs – Utazás Horvátország és Szlovénián át Olaszországba. – Padova, Szent Antal városa (séta, mely során érintjük a Prato della Valle-t, a Szent Antal-bazilikát a szent sírjával és a piacteret).
2. nap: Bozen/Bolzano, Dél-Tirol fővárosa (óvárosi séta, mely során megnézzük „Ötzi-t”, az 5300 éves jégbe fagyott embert, majd szabadprogram alatt a szűk utcácskákból felnézve gyönyörködhetünk s Dolomitok csodálatos hegyeinek világában). – Trento (séta a belvárosban, a dóm, a Trienti-zsinat helyszínének érintésével). – Vásárlási lehetőség egy nagyáruházban, hogy ha tudjunk hozni egy csöppnyit Olaszország ízeiből.
3. nap: Malcesine: Séta a belvárosban és a tóparton, majd hajózás a Garda-tavon Limone Sul Garda városába: látogatás a Limonaia del Castél-ba, a Cirtromház kastélyba, ahol a régi citromültetvények történelmét mutatják be, az ehhez használatos eszközöket és több tucat citrusfélével ismerkedhetünk meg. – Tovább hajózás Riva del Gardaba, amely során élvezhetjük az összeszűkülő egykori gleccservölgy látványát: séta a tó partján, s utazás siklóval a Riva bástyához, ami egy 16. századi erődítmény, s ahonnan csodálatos a panoráma a városra és a Garda-tó északi öblére. 
4. nap: Verona (gyalogos városnézés a leghíresebb látnivalókkal: Castello Vecchio, Ponte Scaligeri, a római kori aréna – amit belül is megnézünk -, Piazza delle Erbe, Júlia erkély csak a főutcáról betekintve, Scaligeri sírkert, Piazza dei Signori). – Sirmione, a Garda-tóba benyúló félszigeten lévő bájos kisvároska (motorcsónaktúra a félsziget körül a római fürdők, s más épületek és érdekességek a látványával, aztán látogatás a Scaligeri várba, majd séta és szabadprogram, az óvárosban, illetve a félszigeten).
5. nap: Vonatozás Velencébe (séta a pályaudvartól városban, mely során érintjük a Rialto hidat, a Szent Márk-székesegyházat, s a Dózse palotát, melyet belülről is megnézünk, majd szabadprogram). – Késő délután indulás haza, s érkezés az éjszakai órákban Pécsre/Komlóra.

Utazás: autóbusszal
Étkezés: félpanzió
Szállás: 3* hotelben, 2 ágyas szobákban, 2 fő/szoba elhelyezéssel.

Ár: 170.000 Ft/fő, 48 utas esetén, mely tartalmazza az utazást, a szállást félpanzióval és a csoportvezetést.

Az ár nem tartalmazza: a belépőjegyek díját, az idegenforgalmi adót, a vonat és hajó díját és az utasbiztosítást.


Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni, akár csoportos kedvezménnyel is.
		
		

		A programhoz jó utat kívánva üdvözlettel:

Dr. Kopári László sk.

Pécs, 2026. november 4. 

